ערן ברוך

ערן ברוך (נולד ב-15 באוקטובר 1966) הוא איש חינוך, פובליציסט ופעיל חברתי. מנכ"ל ארגון בינה העוסק בחינוך לזהות יהודית ותרבות ישראלית. בעבר שימש כראש הישיבה החילונית בתל אביב.

ביוגרפיה
ברוך נולד וגדל בקיבוץ נתיב הל"ה. עם גיוסו לצה"ל שירת בחטיבת גולני, בה עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. ברוך לחם בלבנון ושימש מפקד פלוגה בגדוד 51. לאחר שחרורו מצה"ל עסק בחינוך ועבודה עם בני נוער בתנועה הקיבוצית, וריכז את תחום הנוער והצעירים בסמינר אפעל. 

היה מיוזמי ומקימי ארגון בינה, שעוסק בחינוך לזהות יהודית ותרבות ישראלית. הארגון הוקם על ידי אנשי רוח ומעש מהתנועה הקיבוצית לאחר רצח ראש הממשלה יצחק רבין ב-1995 כדי ליצור זרם של יהדות הומניסטית וליצור שפה משותפת שתוכל לתרום לאיחוי הקרע בעם, בין הציבור החילוני לציבור הדתי. בינה מתמקדת בלימודי יהדות ובעשייה חברתית בשכונות. ברוך משמש כראש הישיבה החילונית בינה. בשנת 2012 יזם  פרויקט משותף עם חטיבת גולני לגיוס קבוצת בני נוער כקבוצה אחידה לחטיבה, למסלול בן 3 שנים. ברוך מרצה וכותב רבות בנושאי יהדות כתרבות, צדק חברתי, דת ומדינה.   

ברוך נשוי ואב לשלושה. הוא בעל תואר ראשון בהצטיינות מהאוניברסיטה הפתוחה ותואר שני בלימודי פרשנות ותרבות מאוניברסיטת בר-אילן.

קישורים חיצוניים

 .
 נמרוד דנישמן, החילונים חוזרים לגולני, גלי צה"ל,  02.08.2012.
 צו 8 לערן ברוך, מתוך אתר צו פיוס,  04.07.2011.
מאמריו
 .
 .
 .
 .
 ‬
פרשת השבוע ומאמרים מאת ערן ברוך באתר בינ"ה - התנועה ליהדות חברתית

הערות שוליים

פעילים חברתיים ישראלים
ראשי ישיבות ציוניות
נתיב הל"ה: אישים
בוגרי תיכון אזורי ע"ש ברנר בגבעת ברנר
בוגרי האוניברסיטה הפתוחה
בוגרי אוניברסיטת בר-אילן
ישראלים שנולדו ב-1966